ທີມກິລາຮັອກກີ້ຂອງເຄັນຢາ ກ່າວວ່າ ຕ້ອງໝົດຫວັງໃນການໄປແຂ່ງກິລາໂອລິມປິກ ຍ້ອນຂາດການສະໜັບສະໜຸນ
ເຈົ້າໜ້າທີ່ຄະນະກໍາມະການຍອມຮັບວ່າ ຍ້ອນຂາດເງິນກອງທຶນ ຈື່ງເຮັດໃຫ້ເປັນການຍາກຕໍ່ປະເທດເຄັນຢາ ທີ່ຈະເຂົ້າຮ່ວມງານກິລາລະດູໜາວນີ້.
ເຄັນຢາບໍ່ໄດ້ເຂົ້າຮ່ວມງານແຂ່ງຂັນກິລາໂອລິມປິກລະດູໜາວຢູ່ນະຄອນ ຫຼວງປັກກິ່ງ ຫຼັງຈາກທີ່ຄວາມຫວັງຂອງປະເທດ ບໍ່ຜ່ານມາດຕະຖານຫຼືຖອນໂຕອອກຈາກການແຂ່ງຂັນ ອັນເນື່ອງມາຈາກ ການຂາດເງິນທຶນ ສະໜັບສະໜຸນ ທີມກິລາຮັອກກີ້ນໍ້າແຂງຂອງປະເທດ ບໍ່ມີສະຖານທີ່ເຝິກຊ້ອມ ລຸນຫຼັງທີ່ໂຮງສະເກັດນໍ້າແຂງແຫ່ງດຽວຂອງປະເທດ ຕ້ອງຖືກປິດລົງໃນປີ 2020 ຍ້ອນເຫດຜົນຂອງໂຣກລະບາດ ເບຣັນດາ ມູລິນຢາ (Brenda Mulinya) ລາຍງານຈາກນະຄອນໄນໂຣບີ, ເຊິ່ງ ທິບສຸດາ ມີລາຍລະອຽດມາສະເໜີທ່ານໃນອັນດັບຕໍ່ໄປ ທີມນັກກິລາຮັອກກີ້ນໍ້າແຂງຂອງເຄັນຢາ ທີມສິງໂຕນ້ຳແຂງ, ບໍ່ໄດ້ເຝິກຊ້ອມຢູ່ເທິງນໍ້າແຂງມາເປັນເວລາສອງປີແລ້ວ ຜູ້ຫຼິ້ນກິລານີ້ກ່າວວ່າ ນັ້ນແມ່ນເຫດຜົນຫຼັກທີ່ພວກເຂົາເຈົ້າບໍ່ໄດ້ເຂົ້າຮ່ວມກິລາໂອລິມປິກລະດູໜາວປັກກິ່ງ ເພື່ອເປັນໂຕແທນໃຫ້ແກ່ປະເທດເຄັນຢາ ຮາສຊານ ອາລີ (Hassan Ali) ຫຼ້ິນກິລາຮັອກກີ້ນໍ້າແຂງມາເປັນເວລາເກືອບ 7 ປີແລ້ວ ຮາສຊານ ອາລີ ຊາ, ນັກຫຼິ້ນຮັອກກີ້ທີມສິງໂຕນ້ຳແຂງຂອງເຄັນຢາ ກ່າວວ່າ: ທີມກິລາສິງໂຕນໍ້າແຂງ ບໍ່ສາມາດເຂົ້າໄປ ໂຮງສະເກັດນໍ້າແຂງ ພຽງແຫ່ງດຽວຂອງພູມິພາກນີ້ນັບຕັ້ງແຕ່ປີ 2020, ເນື່ອງຈາກການລະບາດໃຫຍ່ຂອງພະຍາດໄວຣັສໂຄໂຣນາ ລັດຖະບານໄດ້ມີຄໍາສັ່ງໃຫ້ປິດຊົ່ວຄາວກ່ຽວກັບກິດຈະກໍາທັງໝົດທາງດ້ານກິລາ ແລະປິດສະຖານບັນເທີງຕ່າງໆນໍາອີກດ້ວຍ ແຕ່ກ່ອນໜ້າທີ່ຈະເກີດເຫດການດັ່ງກ່າວ, ການຂາດການສະໜັບສະໜຸນທາງການເງິນ ກໍເຮັດໃຫ້ຍາກ ທີ່ຈະມີການເຝິກຊ້ອມຢ່າງເໝາະສົມ ເບັນ ອະເຊີເຈຍ (Ben Azegere), ຫົວໜ້າທີມກິລາຮັອກກີ້ສິງໂຕນໍ້າແຂງ ກ່າວວ່າ: ຄະນະຈັດງານກິລາໂອລິມປິກແຫ່ງຊາດຂອງເຄັນຢາ ຫຼືຮູ້ຈັກໃນອີກຊື່ນຶ່ງວ່າ NOCK, ມີໜ້າທີ່ປະສານງານສໍາລັບການແຂ່ງຂັນກິລານານາຊາດຂອງເຄັນຢາ ເຈົ້າໜ້າທີ່ຄະນະກໍາມະການຍອມຮັບວ່າ ຍ້ອນຂາດເງິນກອງທຶນ ຈື່ງເຮັດໃຫ້ເປັນການຍາກຕໍ່ປະເທດເຄັນຢາ ທີ່ຈະເຂົ້າຮ່ວມງານກິລາລະດູໜາວນີ້ ເຄັນຢາ ເຄີຍເຂົ້າຮ່ວມການແຂ່ງຂັນກິລາໂອລິມປິກລະດູໜາວ ໃນປີ 2018 ແລະໄດ້ຫວັງວ່າຈະສົ່ງນັກກິລາສາມຄົນ ພ້ອມດ້ວຍທີມນັກກິລາຮັອກກີ້ເຂົ້າຮ່ວມງານໃນປີນີ້ ປະທານໃຫຍ່ຂອງ NOCK ກ່າວວ່າ ຄ່າໃຊ້ຈ່າຍເພື່ອສະໜັບສະໜຸນທີມນັກກິລາສໍາລັບໂອລິມປິກລະດູໜາວ ເປັນສິ່ງຂັດຂວາງຕໍ່ປະເທດທີ່ຢູ່ໃນຂົງເຂດຮ້ອນແບບເຄັນຢາ, ແຕ່ໄດ້ມີການແນະນໍາວ່າ ອາດຈະມີການປ່ຽນແປງ ແຟຣັງຊິສ ມູຕູກູ (Francis Mutuku), ຄະນະກໍາມະການກິລາໂອລິມປິກແຫ່ງຊາດຂອງເຄັນຢາກ່າວວ່າ: ທິມກິລາຮັອກກີ້ນໍ້າແຂງ ຍັງຄົງຫວັງວ່າ ໂຮງສະເກັດນໍ້າແຂງຈະກັບມາເປີດອີກຄັ້ງໃນໄວໆນີ້, ດັ່ງນັ້ນ ພວກເຂົາເຈົ້າຈຶ່ງສາມາດກັບຄືນມາເຝິກຊ້ອມ ແລະກໍຮັກ ສາຄວາມຫວັງ ກ່ຽວກັບກິລາໂອລິມປິກລະດູໜາວ 2026 Hassan Ali Shah, Kenya Ice Lions Hockey Player: Ben Azegere, Kenya Ice Lions Captain Francis Mutuku, National Olympics Committee Kenya